**Uputstva za autore**

      Svi rukopisi predaju se kao word dokumenti, naslovljeni imenom i prezimenom autora. Svi radovi pišu se u fontu Times New Roman, veličine 12 i proreda redova 1,5.              
            Za objavljivanje u tekućoj kalendarskoj godini, radovi se prihvataju **do 1. jula.** Rukopisi pristigli nakon tog datuma razmatrat će se za naredni broj. Radovi se pišu na bosanskom, hrvatskom, srpskom ili engleskom jeziku.              
            Radove u digitalnom obliku potrebno je poslati na e-mail adresu [radovizmv@gmail.com](mailto:radovizmv@gmail.com) sa naznakom „Za Uredništvo RZM“.       
            Svi rukopisi šalju se na postupak anonimnog recenziranja na najmanje dvije recenzije. U slučaju oprečnih stavova recenzenata Uredništvo šalje rad i na treću recenziju.  
Recenzenti predlažu kategorizaciju rukopisa, a Uredništvo donosi konačnu odluku.

U Radovima Zavičajnog muzeja objavljuju se:

- Radovi i rasprave

- Građa

- Izvještaji i saopćenja

- Prikazi i recenzije

**DIJELOVI RUKOPISA:**

* **Podaci o autoru**

ime i prezime, titula, naziv i adresa ustanove u kojoj autor radi (ako je primjenjivo), e-mail adresa **u gornjem lijevom uglu**

* **Naslov rada**

(font 16 Times New Roman; ispod podataka o autoru)

* **Apstrakt**

Naslov u **bold.** Font 11; piše se na jeziku na kojem je napisan rad obima 150-200 riječi

* **Ključne riječi**

Naslov u **bold**. Font 11.

* **Sažetak/Summary**

Na posebnoj stranici. Naslov font 14 (bez **bold-a**). Centralno poravnanje. Do 500 riječi. Ako je tekst rukopisa na bosanskom jeziku, summary se piše na engleskom jeziku i obratno.

* **Bibliografija – popis izvora i literature**

Na posebnoj stranici. Naslov font 16. Centralno poravnanje. Bibliografske jedinice navode se abecednim redom.

Prvo se navode izvori, a zatim i ostala literatura.

Podnaslovi (Izvori, Web izvori, Literatura) se stavljaju u font 14

Web izvori (ako ih ima) se također navode posebno.

* **Tabele i slikovni prilozi** (ako ih ima)

Poslije bibliografskog popisa

**CITIRANJE LITERATURE – BILJEŠKE (FUSNOTE):**

Fusnote se označavaju na odgovarajućem mjestu u tekstu od broja 1 naviše na sljedeći način:

**Izvori:**

Ime autora u skraćenom obliku, broj knjige, broj poglavlja i broj podatka unutar poglavlja             
            **Vell. II, CXIV: 4.**

Citiranje epigrafskih natpisa: naziv zbirke, dio/tom unutar zbirke, broj natpisa**CIL III 3201**

**Literatura:**

Prezime autora, godina izdanja, broj stranice              
            **Bojanovski 1974: 55.**

Više djela istog autora s različitim godinama izdanja navode se hronološki od najstarije do najmlađe godine a više djela istog autora sa istom godinom izdanja navode se kao:              
            **Sergejevski 1957; Sergejevski 1957a**

Više bibliografskih jedinica u istoj bilješci navodi se jedna iza druge odijeljene tačkom i zarezom:  
            **Čremošnik 1952: 241; Vokić 2007: 51.**

**CITIRANJE PRILOGA U TEKSTU:**

Prilozi u tekstu (slike, tabele, karte, kataloške jedinice) navode se u zagradama na sljedeći način:           (sl. 1), (T. I), (kat. br. 1)...

**Primjer:**

* Jedan detalj unutar jednog određenog priloga – **(T. I, 1)**
* Više detalja unutar istog priloga – **(T. I, 3, 6 – 7)**
* Više detalja iz više priloga – **(T. I, 2, 4; T. I, 6 – 7)**

**BIBLIOGRAFIJA:**

            Bibliografski popis navodi se na novoj stranici abecednim redom.  Naslovi knjiga i časopisa pišu se kurzivom (*italic*), a članci običnim slovima na sljedeći način:      
            **Članci:** Čremošnik I. (1952): Keramika iz rimskog nalazišta Mogorjela, *GZM VII, Nova serija*, Sarajevo , 241 – 271.    
            **Knjige:** Bojanovski I. (1988): *Bosna i Hercegovina u antičko doba*, ANUBiH, Djela LXVI, CBI 6, Sarajevo.

            Navođenje izvora vrši se na sljedeći način: ime autora, puni naziv knjige/izvora (*italic*),    ime prevodioca ili urednika u zagradi, mjesto izdanja, godina izdanja.   
            **Izvor:** Vitruvije, *Deset knjiga o arhitekturi*, (prev. M. Lopac – V. Bedenko), Golden Marketing, Zagreb, 1999.

**SLIKOVNI PRILOZI I FOTOGRAFIJE**

Sve slikovne priloge autor su sami dužni uklopiti u strukturu rada na jedan od dva načina:

* Kao integralni dio teksta.
* Kao odvojeni dodaci (tabele, prilozi ili karte na kraju rada)

Sve fotografije moraju biti numerisane **(Sl. 1, slika 1).** Kod slikovnih priloga na kraju rada potrebno je naznačiti broj priloga ili tabele na vrhu ili dnu stranice **(Tabela 1; Prilog 1)** te svaku fotografiju/sliku unutar tabele posebno numerisati **(1, 2, 3...)**. U slučaju da je slikovni prilog preuzet iz drugih publikacija neophodno je to i naznačiti:        
      **(Prema: Busuladžić 2011: Prilog VI, br. 2.)** ili**(Prema: Lipovac – Vrkljan 2012: 14, sl. 3)**

**PRIMJERI CITIRANJA:**

* Knjige jednog autora (monografije)

Bilješka:

**Bojanovski 1974: 85.**

U popisu literature:

**Bojanovski  I. (1974): *Dolabelin sistem cesta u rimskoj provinciji Dalmaciji*, ANUBiH, Djela XLVII, CBI 2, Sarajevo.**

* Zbornici radova

Bilješke:

**Bojanovski 1973: 395.**

U popisu literature:

**Bojanovski  I. (1973): „Rimska cesta dolinom Bosne i njezina tipografija“, U: *Radovi sa simpozijuma „Srednjovjekovna bosna i evropska kultura“*, Zenica 393-414.**

* Dva ili više autora. U bilješkama navodi se prezime prvog autora i dodaje se oznaka *et al.*   
  Bilješka:

**Kujundžić – Vejzagić et al. 2004: 15.**

U popisu literature:

**Kujundžić – Vejzagić Z., Muller J., Rassmann K., Schuller T. (2004): Okolište – iskopavanje i geofizička prospekcija centralnoboanskog tel-naselja iz prve polovine petog milenija prije n.e., *Godišnjak ANU BiH, Knjiga XXXIII*, Sarajevo, 13-31.**

* Poglavlje u knjizi s više autora

Bilješka:

**Anđelić 1984: 152.**

U popisu literature:

**Anđelić P. (1984): „Srednji vijek – doba stare bosanske države“, U: *Visoko i okolina kroz historiju I*, Visoko 101-311.**